
Cyflwyniad 
[bookmark: _GoBack]O fewn y traethawd hwn, bwriedir trafod llythrennedd, rhifedd a chymhwysedd digidol fel cyfrifoldebau trawsgwricwlaidd yn y cwricwlwm sy’n datblygu yng Nghymru. Gwneir hyn drwy ddadansoddi’n feirniadol y manteision a chyfyngiadau o’u hystyried fel cyfrifoldebau trawsgwricwlaidd gan ystyried brofiadau personol. Gwelir newidiadau mawr ar droed i’r cwricwlwm yng Nghymru o ganlyniad i’r adroddiad ‘Dyfodol Llwyddiannus’ (Donaldson, 2015). Noda Donaldson bod “angen newid sylweddol yn athroniaeth, ffurf a chynnwys y cwricwlwm cenedlaethol” (Donaldson, 2015, t. 35). Cred Donaldson (2015) bod y cwricwlwm yn un anhylaw sydd heb gysylltiadau pwrpasol i sefyllfaoedd go iawn. Argymhella  gwricwlwm sydd wedi ei selio ar feysydd dysgu yn hytrach na phynciau er mwyn hybu’r elfen o ddysgu trawsgwricwlaidd sy’n  “hanfodol yn y byd modern” (Williams, 2016).
 Caiff llythrennedd rhifedd a chymhwysedd digidol sylw cynyddol o fewn yr adroddiad. Uwchraddiwyd rôl llythrennedd a rhifedd a’u blaenoriaethu yn dilyn cyhoeddi’r Fframwaith Llythrennedd a Rhifedd (2015). Argymhella Donaldson “y dylai llythrennedd, rhifedd a chymhwysedd digidol fod yn Gyfrifoldebau Trawsgwrcwlaidd” (Donaldson, 2015, t.40). Cefnoga Rose (2009) hyn gan ddatgan dylai’r cyfrifoldebau trawsgwricwlaidd fod yng nghalon y cwricwlwm. Bellach caiff cymhwysedd digidol yr un pwyslais o fewn addysg â llythrennedd a rhifedd gyda’r fframwaith Cymhwysedd Digidol nawr ar waith (LlC, 2016).
Amlyga Donaldson (2015, t.40) bod addysgu llythrennedd yn drawsgwricwlaidd yn galluogi dysgwyr i “feithrin dealltwriaeth dda” lle caiff sgiliau eu “cryfhau, eu hymestyn a’u cymhwyso”. Mae angen ystod eang o gyfleoedd i sicrhau bod hyn yn digwydd. Amlyga Estyn (2017a, t.2) bod rhifedd yn “galluogi disgyblion i gymhwyso eu ffeithiau, eu medrau a’u rhesymau rhifiadol i broblemau go iawn”. Pwysleisir ar y ffaith bod yn rhaid i ddysgwyr fedru cymhwyso’r sgiliau o fewn meysydd ar draws y cwricwlwm er mwyn bod yn gwbl rhifog. Amlygir bod datblygu cymhwysedd digidol fel cyfrifoldeb trawsgwricwlaidd yn sicrhau bod dysgwyr yn datblygu sgiliau digidol yr unfed ganrif ar ugain (Donaldson, 2015). Atgyfnertha  Payton a Hague (2010, t.17), “Young people need to be prepared for a successful adulthood in a world increasingly saturated with digital technologies”. Pwysleisia  Williams (2016) mai’r nod yw i gael dysgwyr i ddatblygu sgiliau’n drawsgwricwlaidd fel y gellir gwneud defnydd o’r sgiliau ym myd gwaith ac yn y dyfodol.
Er bod pwysigrwydd y cyfrifoldebau trawsgwricwlaidd wedi cael ei amlinellu yn barod o fewn y cwricwlwm, nid yw’r sylw sy’n cael ei neilltio iddynt yn ddigonol. Mae’n rhaid ystyried hyn a chanolbwyntir yn benodol ar y themâu, gwybodaeth pwnc athrawon, cynllunio, asesu ac adnoddau wrth ystyried y cyfrifoldebau trawsgwricwlaidd.

GWYBODAETH PWNC ATHRO

Mynega Donaldson (2015, t.71) bwysigrwydd o gael “athrawon o ansawdd uchel sydd â dealltwriaeth drylwyr o ddulliau addysgu” er mwyn ymgorffori’r cyfrifoldebau trawsgwricwlaidd yn effeithiol. Er mwyn sicrhau bod llythrennedd, rhifedd a chymhwysedd digidol yn cael eu addysgu’n drawsgwricwlaidd mae’n rhaid ystyried gwybodaeth pwnc yr athrawon a darpar athrawon. Dyma’r bobl sy’n gyfrifol am ddarparu’r cyfleodd i’r dysgwyr ac felly mae’n angenrheidiol bod ganddynt wybodaeth pwnc da. Atgyfnertha Didau (2014) hyn gan nodi os nad yw’r athrawon yn sicr o’r hyn maent yn eu addysgu yna’n amlwg ni fydd y dysgwyr yn dysgu. Cysyllta hyn gyda dyfyniad gan Einsten (dyfynnwyd yn Didau, 2014, t.24) sef “If you can’t explain it simply, you don’t understand it well enough”. Pwysleisir bwysigrwydd gwybodaeth pwnc hefyd yn fframwaith damcaniaethol Shulman . Noda Shulman (1986) bod yna dri fath o wybodaeth mae angen i athrawon feistroli sef gwybodaeth sy’n benodol am y pwnc, gwybodaeth am ddatblygiad y cwricwlwm a gwybodaeth bedagogaidd.
Tra allan ar brofiad addysgu proffesiynol gwelais o gynlluniau tymor canolig yr ysgol bod yna le benodol i gynnwys y sgiliau trawsgwricwlaidd. Darparwyd blychau ar wahân i’r meysydd ar y cynlluniau i nodi’r sgiliau trawsgwricwlaidd caiff eu ddatblygu. Gellir dadlau felly a’i dyma’r ffordd orau o wneud hyn neu a ddylid integreiddio’r sgiliau trawsgwriclwiadd yn naturiol drwy’r holl meysydd dysgu ar draws y cynlluniau. Pwysleisia Donaldson (2015) dylai’r cyfrifoldebau trawsgwricwlaidd gael eu integreiddio fewn i’r gwersi a’u defnyddio i gyfoethogi’r ddarpariaeth. Yn naturiol felly, mae angen i athrawon ystyried a fyddai’n haws gwneud hyn drwy integreiddio’r sgiliau o fewn y cynlluniau. 
Diddorol yw nodi bod athrawon yn fwy tebygol o gynnwys sgiliau llythrennedd a rhifedd na chymhwysedd digidol. Er hyn, nid oedd yna gyswllt clir rhwng y sgiliau a’r gwersi bob tro ac yn aml byddai sgiliau yn cael eu nodi ond ni fyddent yn ymddangos yn yr addysgu. Gwelais ar sawl adeg bod llythrennedd a rhifedd yn cael eu gynnwys ar y cynllun ond nid oedd cysylltiadau pwrpasol i wneud hyn. Noda Llywodraeth Cymru (2017b) er ei fod yn hanfodol i integreiddio’r sgiliau, nid yw’n ddisgwyliedig bod y cyfrifoldebau yn ymddangos ym mhob gwers, dim ond y gwersi lle mae yna le iddynt.  Amlinellir ni ddylid ychwanegu llythrennedd, rhifedd a chymhwysedd digidol i wersi er mwyn rhoi tic yn y blwch (Estyn, 2016). Gellir dadlau bod y cyfrifoldebau trawsgwricwlaidd yn cael eu hystyried  fel atodiadau, heb bwrpas penodol iddynt. Mae’n rhaid pwysleisio i athrawon felly mai nid dyma’u pwrpas. Boed iddynt fod yn arf i ehangu dealltwriaeth y dysgwyr yn naturiol. Cyflëir yr angen felly i athrawon fagu “dealltwriaeth drylwyr ........a’r rhesymau drostynt” (Donaldson, 2015, t. 71).
Wrth edrych ar lythrennedd a rhifedd fel cyfrifoldebau trawsgwricwlaidd, tybir y bydd y rhan fwyaf yn awgrymu bod gan athrawon wybodaeth pwnc da. Ond, er mwyn defnyddio’r cyfrifoldebau yn llwyddiannus, mae’n rhaid sicrhau bod athrawon yn deall bod yna wahaniaeth rhwng ‘llythrennedd’ a ‘iaith’ a ‘rhifedd’ a ‘mathemateg’. Nodir gan Estyn (2011) nad yw athrawon yn darparu digon o gyfleoedd o fewn ei cynlluniau i ddatblygu llythrennedd ar draws y cwricwlwm. Amlyga Estyn, wrth ddefnyddio llythrennedd a rhifedd o fewn y cwricwlwm “nid yw pob ysgol yn deall beth yw’r ffordd orau o gynllunio ar gyfer cynnydd disgyblion mewn llythrennedd a rhifedd” (Estyn, 2016, t. 6). Gwelir hyn yn bryder felly ac yn cyfyngu cyfleodd y dysgwyr. Tybir bod hyn yn digwydd oherwydd diffyg dealltwriaeth o’r cyfrifoldebau yn drawsgwricwlaidd ac efallai yn adlewyrchu’r angen ar hyfforddiant pellach. Nid yw’r ysgolion wedi llwyddo eto i fabwysiadu’r rôl o ddefnyddio’r cyfrifoldebau’n drawsgwricwlaidd.
 Tybir mai’r cyfrifoldeb trawsgwricwlaidd, cymhwysedd digidol sy’n peri gofid mwyaf i athrawon ym myd addysg yn yr unfed ganrif ar hugain. Tra allan ar brofiad addysgu proffesiynol sylweddolais nad oedd gan pob athrawes dealltwriaeth da iawn o sut dylid ymgorffori sgiliau cymhwysedd digidol i fewn i’r gwersi. Gwelais nifer yn gofyn i’r dysgwyr fynd i deipio eu gwaith neu dynnu llun ar gyfrifiadur fel ffordd o ddatblygu sgiliau o’r fframwaith digidol. Roedd hi’n amlwg nad oedd y dysgwyr yn cael y cyfle i ddatblygu’r holl feysydd a sgiliau sydd i’w gael ar draws y fframwaith gan fod athrawon yn ystyried  bod defnydd o offer TGCH i gwblhau unrhyw dasg yn arfer dderbyniol. Noda ESTYN (2018b) bod nifer o athrawon yng Nghyfnod allweddol 2 wedi datgan nad oeddent yn hyderus i gyflwyno’r ystod eang o sgiliau o fewn y Fframwaith Digidol.  Cyfeiria Hague a Payton (2010, t.22) at hyn hefyd gan ddweud “some teachers feel that their own functional skills are not as developed as their children and therefore question their ability to teach digital literacy”.  Dyma’n union beth roedd i’w weld allan o fewn ysgolion, ac felly caiff hyn effaith ar hyder athrawon i addysgu. Amlyga hyn yr angen am hyfforddiant pellach er mwyn magu dealltwriaeth o’r gofynion a magu hyder i gyflawni’r gofynion. 
Yn ogystal a hyn, fel darpar athrawes ac aelod ifanc o fewn y sefydliad, cefais nifer o athrawon yn gofyn am fy nghymorth i ddefnyddio technoleg.
Er mwyn codi safonau a targedu hyn o fewn ysgolion argymhella Estyn (2018) y dylai ysgolion benodi ‘arweinydd digidol’ o fewn yr ysgol i feithrin a magu hyder athrawon i gwrdd â’r gofynion statudol. Noda Hague a Payton (2010) bod angen cefnogaeth ar athrawon i gyflwyno cymhwysedd digidol yn llwyddiannus. Nodir bod angen cyfleoedd ar athrawon i gydweithio gydag eraill er mwyn rhannu syniadau a phrofiadau. Wedi’r cyfan mae’r byd yn prysur newid a’r gofyn am wybodaeth o dechnoleg yn reidrwydd nid yn ddewisol. Cytuna Donaldson (2015, t.40) bod “cymhwysedd digidol yn fwyfwy hanfodol ar gyfer dysgu a bywyd”. 
Noda Estyn (2018a, t.29)  bod angen i “bron chwarter o ysgolion wella’r ffordd y maent yn cynllunio i ddisgyblion ddefnyddio medrau llythrennedd, rhifedd a TGCH yn eu gwaith ar draws y cwricwlwm”. Tybir felly nad oes gan pob sefydliad ddealltwriaeth da o sut dylig gynllunio’r cyfrifoldebau trawsgwricwlaidd o fewn ei cynlluniau gwersi.

Yn ogystal â hyn gellir dadlau nad yw myfyrwyr  neu darpar athrawon yn cael digon o gyfleoedd i ymgyfarwyddo â’r gofynion. Er y caiff darpar athrawon arweiniad yn y maes nid oes ganddynt ymwybyddiaeth glir o’r hyn sy’n ddisgwyliedig yn y fframwaith. (Estyn, 2018b). Yn wir, neilltuir nifer fechan o sesiynau yn unig ar gyfer eu datblygiad proffesiynol yn y maes dros gyfnod o dair blynedd. Yn ystod fy nghyfnod cyntaf ar brofiad addysgu nid oeddwn yn hyderus o gwbl yn defnyddio’r cyfrifoldebau yn drawsgwricwlaidd. Nid oedd gen i’r dealltwriaeth clir yma o’r hyn oedd yn ddisgwyliedig wrthyf i yn fy ngwersi. Dim ond yn ddiweddar rwy’n teimlo’n ddigon hyderus y fedrwn ddefnyddio’r cyfrifoldebau yn drawsgwricwlaidd gyda pwrpas o’i wneud.

ASESU
Yn ogystal a hyn mae angen ystyried sut gaiff y cyfrifoldebau trawsgwricwlaidd eu hasesu o fewn addysg. Tra allan ar brofiad addysgu proffesiynol sylweddolais nad oedd athrawon fel rheol yn asesu’r elfennau hyn. Ni fyddent yn cydnabod bod y dysgwyr yn datblygu sgiliau llythrennedd, rhifedd neu chymhwysedd digidol o fewn y wers. Darperir adborth neu dargedau fel arfer sydd wedi ei selio ar feysydd/ pynciau o fewn y cwricwlwm. Gwelais enghraifft o hyn o fewn gwers Hanes lle gofynnwyd i’r dysgwyr greu bwletin newyddion ar Hanes Tsieina. Ar ddiwedd y dasg cafodd dysgwyr targedau yn amlinellu sut gellir wella’r wybodaeth ond ni chafwyd adborth ar y sgiliau cymhwysedd digidol. 
Noda Estyn (2013, t.9) “dylai disgwyliadau llythrennedd a rhifedd gael eu hymgorffori, lle’n bosib, yn y disgwyliadau dysgu ar gyfer pob gwers”. Amlygir bod asesu pwrpasol o’r cyfrifoldebau yn mynd i fod o gymorth i’r athrawon i gynllunio’n effeithiol i godi safonau’r dysgwyr. (Estyn, 2016) Gellir hefyd ddefnyddio’r tystiolaeth hyn i gynllunio’r ffordd ymlaen i unigolion. Er hyn, o fewn yr ysgolion sydd yn asesu dysgwyr ar ei medrau llythrennedd a rhifedd noda Estyn (2017b) bod “prosesau ar gyfer asesu llythrennedd a rhifedd yn rhy gymhleth a llafurus”. O fewn yr arferion gorau defnyddir ffurf syml o hunan asesu a asesu cyfoedion fel un ffordd o asesu (Estyn, 2017b). 
Noda Estyn (2013) ei fod yn bwysig bod athrawon yn cyfeirio at sgilaiu’r cyfrifoldebau trawsgwricwlaidd o fewn meysydd y cwricwlwm yn ei asesiad blynyddol i rieni. Golyga hyn ei fod yn hanfodol bod athrawon yn asesu’r dysgwyr dros y flwyddyn er mwyn casglu tystiolaeth ar sut mae’r plentyn wedi gwneud cynnydd yn y cyfrifoldebau trawsgwricwlaidd. 
Er fod yna bwyslais ar athrawon i sicrhau eu bod yn darparu cyfleoedd i ddatblygu’r cyfrifoldebau o fewn yr ysgol, mae yna le hefyd i ymgysylltu a rhieni. Dywed Grigg (2015) mae un o gyfyngiadau i godi safonau llythrennedd a rhifedd dysgwyr yw ymglymiad rhieni. Yn ogystal a hyn, mae’n orfodol i ddysgwyr o flynyddoedd dau i chwech sefyll y Profion Darllen a Rhifedd Cenedlaethol. Darpara’r rhain wybodaeth i athrawon ar ddealltwriaeth a’r cynnydd mae’r dysgwyr wedi ei wneud. Amlyga Erw (2018) ei bod yn gweithio’n galed gydag ysgolion i ddadansoddi canlyniadau’r Profion Cenedlaethol er mwyn sicrhau bod athrawon yn defnyddio’r wybodaeth i gynllunio ffordd ymlaen i’r dysgwyr. Er bod y Profion Cenedlaethol hefyd yn ffordd o asesu cynnydd y dysgwyr rhaid cofio bod yna wahaniaeth rhwng asesu o fewn y dosbarth a’r asesu o’r profion. Noda Estyn (2013) “bod un yn fraslun neu’n olwg crynodol tra bydd y llall yn defnyddio ystod lawer ehangach o dystiolaeth”. (Estyn, 2013, t.15) 
Gwêl newid yn y ffordd mae’r profion yn cael ei gyflwyno i’r dysgwyr ac yn hytrach na fod ar bapur mi fydd y profion yn cael ei wneud ar lein. Cred Williams fod hyn yn beth cadarnhaol am bod “yr asesiadau newydd yn addasu anhawster y cwestiynau i gyd fynd ag ymateb y dysgwyr” (Cynulliad Cenedlaethol Cymru, 2017). Rhodd hyn gwestiynau addas ar gyfer bob dysgwr yn ôl ei gallu. Anghytunir a hyn gan Millar (Cynulliad Cenedlaethol Cymru, 2017) yn nodi bod tynnu’r elfen o gyfarwyddo ag arholiad gyda phapur a phensil pan yn ifanc yn mynd i gael effaith negyddol ar y dysgwyr yn y dyfodol yn enwedig wrth eistedd arholiadau yn yr uwchradd. 
ADNODDAU
Mae’n rhaid hefyd ystyried felly y sefyllfa hyn a cadw mewn cof faint o adnoddau sydd gan ysgolion i fod o gymorth i ddatblygu’r cyfrifoldebau. Er hyn, rhaid nodi nad oes gan bob ysgol yr adnoddau fwyaf diweddar i gynorthwyo’r dysgu. Tra allan ar brofiad addysgu proffesiynol sylweddolais nad oedd gan bob ysgol yr adnoddau gorau i fedru ddatblygu sgiliau cymhwysedd digidol y dysgwyr. Gwêl hyn felly yn gyfyngiad ac yn cael effaith sylweddol ar yr hyn gall yr athrawon ddarparu i’r dysgwyr. Mae’n rhaid ystyried felly sut gall yr ysgolion hyn gyflwyno’r addysg orau heb gymorth adnoddau. Mae’r gost o brynu adnoddau newydd hefyd yn her sy’n wynebu ysgolion ac felly rhaid ystyried hyn wrth drafod y thema hwn.
Wrth sôn am adnoddau, nid yn unig ydym yn cyfeirio at adnoddau ffisegol ond hefyd adnoddau mae’r athrawon yn eu ddarparu a’r hyn sydd ar y we. Gwel nifer o adnoddau defnyddio ar y we megis Hwb, J2e a  llywodraeth er mwyn helpu datblygu llythrennedd, rhifedd a chymhwysedd digidol. 
Wrth edrych ar y fframweithiau llythrennedd a rhifedd (2015) a chymhwysedd digidol (2016) gwêl enghreifftiau o dan y sgiliau o sut gellir eu ddatblygu. Ceir hefyd dolen ar gyfer rhai adnoddau gellir ei ddefnyddio. Gwêl enghreifftiau lu o adnoddau o fewn y fframwaith llythrennedd a rhifedd (2015) gall athrawon eu ddefnyddio o fewn y gwersi neu eu defnyddiol fel strwythur i ddilyn. 
	Wrth sôn am adnoddau mae’n rhaid i’r ysgolion ystyried yr hyn bydd yr adnodd yn cael eu ddefnyddio i wneud. O fewn adroddiad, noda Estyn (2018) bod nifer fawr o
 arweinwyr digidol yn prynu llechi (ipads) yn hytrach na chyfrifiaduron neu gliniaduron. Amlinella Caldwell a Bird (2015) bod cael cyfleodd i ddefnyddio ‘ipad’ o fewn gwersi ar draws y cwricwlwm yn cynnig ffordd cyflym ac hawdd i gael fynediad iddo – symud yr adnoddau i’r bwrdd. Amlinellir cyfleoedd i ddefnyddio apiau i gynorthwyo ll a rh hefyd.  – medru mynd ar ipads allan i’r ardal allanol. Ond, erbyn hyn mae nifer yn dewis cael gyfuniad o gliniadauron a llechi am nad yw’r llechi bob amser yn medru datblygu pob sgil o fewn y fframwaith e.e. defnyddio bysellfwrdd. (Estyn, 2018) 

Anfantais arall o wneud y profion ar lein yw bydd angen nifer o adnoddau technoleg o fewn ysgolion ac efallai nad yw hyn yn bosib ym mhob ysgol. 
ARGYMHELLION
Ar ôl dadansoddi’r cyfrifoldebau trawsgwricwlaidd uchod, tybir fod yna dipyn o ffordd eto i fynd i sicrhau eu bod yn cael eu ddefnyddio’n effeithiol o fewn pob ysgol. Yn sgil hyn mae angen i ddarpar athrawon/athrawon, consortia a’r llywodraeth ystyried bod cyfrifoldeb arnyn nhw i sicrhau hyn. Deithir ar drafodaeth i ben drwy gynnig argymhellion a’r ffordd ymlaen er mwyn sicrhau bod llythrennedd rhifedd a chymhwysedd digidol yn cael y cydnabyddiaeth o fod yn gyfrifoldebau trasgwricwlaidd ym mhob ysgol.
Argymhellaf bod angen i ddarpar athrawon dderbyn fwy o fewnbwn pan yn y brifysgol ar sut mae addysgu’r cyfrifoldebau trawsgwricwlaidd yn llwyddiannus. Yn ogystal a hyn tybir byddai hyfforddiant yn ystod y flwyddyn gyntaf fel Athro Newydd Gymhwysiedig yn amlinellu’r gofynion yn fuddiol. Wrth drafod athrawon argymhellaf bod pob ysgol yn penodi arweinydd i lythrennedd, rhifedd a chymhwysedd digidol. Tybir y bydd hyn o fudd i ysgolion fel bod arweiniad i athrawon ar sut mae angen iddynt gynnwys y cyfrifoldebau trawsgwricwlaidd o fewn eu cynlluniau. Arweinia hyn hefyd at gymorth gan yr arweinwyr ar gynllunio’r athrawon. Argymhella Estyn (2011) bod angen cynllunio cyfleoedd fwy heriol i ddatblygu gallu’r dysgwyr hyd yn oed yn fwy gan ddefnyddio’r cyfrifoldebau trawsgwricwlaidd i wneud.
Yn olaf credaf bod angen i’r consortia darparu fwy o arweiniad i athrawon ar yr hyn sy’n ddisgwyliedig. Yn ogystal a hyn, teimlir bod angen iddynt ddarparu nifer o sesiynnau hyfforddiant er mwyn datblygu dealltwriaeth athrawon o’r disgwyliadau ar draws pob maes o’r cyfrifoldebau trawsgwricwlaidd. 

